PATVIRTINTA

Kauno miesto savivaldybės

administracijos direktoriaus

2018 m. rugpjūčio 17 d.

įsakymu Nr. A-2747

**Miesto informacinių reklaminių įrenginių įrengimo ant Kauno miesto savivaldybės nuosavybės teise, patikėjimo teise ar kitais teisiniais pagrindais valdomų OBJEKTŲ TECHNINĖ SPECIFIKACIJA**

1. Miesto informacinį reklaminį įrenginį (toliau – MIRĮ), įrengiamą ant tilto ir viaduko Kauno mieste, turi sudaryti šie komponentai (dalys):

1.1. kintamo vaizdo ekranas, skirtas viešajai miesto informacijai skleisti (ne mažiau kaip 25 proc. visos reklaminės konstrukcijos ploto). Kintamo vaizdo ekranas turi būti sertifikuotas naudoti automobilių keliuose, taip pat turi būti įrengiami visi reikiami davikliai informacijai fiksuoti ir perduoti į kintamo vaizdo ekraną;

1.2. ant metalinės konstrukcijos įrengtas apšviestas tentinis įrenginys (ne daugiau kaip 75 proc. visos reklaminės konstrukcijos), skirtas reklamai skleisti. Metalinė konstrukcija turi atitikti Lietuvos Respublikos statybos įstatymo ir poįstatyminių aktų reikalavimus.

2. MIRĮ plotas taikomas prie konkretaus tilto ar viaduko konstrukcijos. MIRĮ įrengiami ant abiejų tilto ar viaduko pusių per visą jo ilgį.

3. Viešoji miesto informacija yra suprantama kaip eismo dalyviams skirta aktuali informacija:

3.1. eismo dalyvių momentinis greitis;

3.2. oro temperatūra;

3.3. kelio dangos temperatūra;

3.4. oro tarša.

4. MIRĮ negali uždengti turėklų ar kitų svarbių architektūrinių tilto ar viaduko detalių. MIRĮ įrengia tik licencijuotos įmonės, turinčios leidimus atlikti darbus ant tiltų ir viadukų.

5. Įmonė, įrengusi MIRĮ, turi užtikrinti, kad viešoji miesto informacija būtų skleidžiama nepertraukiamai, o dėl techninių kliūčių nutrūkus tokios informacijos skleidimui, ji turi būti atnaujinama per trumpiausią galimą terminą, reikalingą tokiems trūkumams pašalinti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_